आयकर विभाग 5 व्यापारियों के ठिकाने पर कर रहा सर्वे
नोटबंदीके दौरान बैंकों में काफी संख्या में पुराने नोट जमा करने वाले पांच व्यापारियों के अलग-अलग ठिकानों पर आयकर विभाग की टीम ने शुक्रवार को एक साथ सर्वे शुरू किया है। इन व्यापारियों ने नोटबंदी के बाद बड़ी राशि बैंकों में जमा कराई है।
सूची मिलने के बाद आयकर विभाग की टीम ने शुक्रवार को मंजूश्री बानरा द्वारा संचालित चाईबासा के मैथी एंड संस पेट्रोल पंप, चाईबासा का परफेक्ट जिराक्स, जुगसलाई रेलवे क्रॉसिंग के समीप स्थित सैनिक फिलिंग पेट्रोल पंप, सोनारी पेट्रोल पंप और बिष्टुपुर मछली मार्केट स्थित अंडा को थोक कारोबारी नीरज कुमार साह के ठिकाने पर दोपहर करीब दो बजे से एक साथ सर्वे शुरू किया गया, जो देर रात तक चलता रहा। आयकर विभाग काला धन बैंक में जमा कराने वालों को प्रधानमंत्री गरीब कल्याण योजना के तहत कर और राशि जमा करने का सुझाव दे रहा है। इस योजना के तहत कर का भुगतान नहीं करने वालों को जेल भेजा जा सकता है।
बिष्टुपुर में सर्वे करता आयकर विभाग।
पीएम कल्याण योजना में फैक्ट्री के मालिक जमा करेंगे राशि
आयकरविभाग की टीम ने गुरुवार को आइसक्रीम फैक्ट्री संचालक दीनदयाल कुमार के मेसर्स डेरीवाल फूड्स प्रोडक्ट और आदित्यपुर औद्योगिक क्षेत्र में बॉडी बिल्डिंग बनाने वाले कारखाना एसएम ऑटो मोबाइल में सर्वे किया था। मेसर्स डेरीवाल फूड्स प्रोडक्ट प्रबंधन ने प्रधानमंत्री गरीब कल्याण योजना के तहत कर का भुगतान और बैंकों में राशि जमा करने का भरोसा आयकर विभाग को दिलाया है।
hin_Deva hin_Deva hin_Deva bho_Deva hin_Deva hin_Deva